CELEX: 62019TB0183
Language: hu
Date: 2020-03-13 00:00:00
Title: T-183/19. sz. ügy: A Törvényszék 2020. március 13-i végzése – Jalkh kontra Parlament („Megsemmisítés iránti kereset – Intézményi jog – A Parlament eljárási szabályzatának módosításai – Nagyobb interpellációk – Az alaki követelmények megsértése – Az eljárási szabályzat 76. cikkének d) pontja – Kereshetőségi jog – A közvetlen érintettség hiánya – A személyes érintettség hiánya – Rendeleti jellegű jogi aktus – Végrehajtási intézkedések – Elfogadhatatlanság”)

25.5.2020   
            
            
               HU
            
            
               Az Európai Unió Hivatalos Lapja
            
            
               C 175/25
            
         
      A Törvényszék 2020. március 13-i végzése – Jalkh kontra Parlament
      (T-183/19. sz. ügy) (1)
      
      („Megsemmisítés iránti kereset - Intézményi jog - A Parlament eljárási szabályzatának módosításai - Nagyobb interpellációk - Az alaki követelmények megsértése - Az eljárási szabályzat 76. cikkének d) pontja - Kereshetőségi jog - A közvetlen érintettség hiánya - A személyes érintettség hiánya - Rendeleti jellegű jogi aktus - Végrehajtási intézkedések - Elfogadhatatlanság”)
      (2020/C 175/33)
      Az eljárás nyelve: francia
      
         Felek
      
      
         Felperes: Jean-François Jalkh (Gretz-Armainvilliers, Franciaország) (képviselő: F. Wagner ügyvéd)
      
         Alperes: Európai Parlament (képviselők: S. Alonso de León és Lukácsi T. meghatalmazottak)
      
         Az ügy tárgya
      
      A Parlament eljárási szabályzata I. címének 1. és 4. fejezetét, az V. címének 3. fejezetét, a VII. címének 4. és 5. fejezetét, a VIII. címének 1. fejezetét, a XII. címét, a XIV. címét és a II. mellékletét érintő módosításokról szóló, 2019. január 31-i P8_TA(2019)0046 parlamenti határozat (2018/2170(REG)) megsemmisítése iránt az EUMSZ 263. cikk alapján előterjesztett kérelem.
      
         A végzés rendelkező része
      
      
                  1)
               
               
                  A Törvényszék a keresetet mint elfogadhatatlant elutasítja.
               
            
                  2)
               
               
                  A Törvényszék Jean-François Jalkh-ot kötelezi a költségek viselésére.
               
            
         (1)  HL C 182., 2019.5.27.